open-index/open-wikipedia-markdown huggingface dataset:
செரங்காவ் ஜாபோர் நெடுஞ்சாலை

**மலேசிய கூட்டரசு சாலை 14** அல்லது **செரங்காவ் ஜாபோர் நெடுஞ்சாலை** (ஆங்கிலம்: *Malaysia Federal Route 14* அல்லது *Jerangau–Jabor Highway*; மலாய்: *Laluan Persekutuan Malaysia 14* அல்லது *Lebuhraya Jerangau-Jabor*) என்பது தீபகற்ப மலேசியா, திராங்கானு, கோலா திராங்கானு மாவட்டம், கோலா திராங்கானு நகரத்தையும்; [பகாங்]], குவாந்தான் நகரத்தையும் இணைக்கும் கூட்டரசு சாலையாகும்.

179.63 கி.மீ (111.62 மைல்) நீளம் கொண்ட இந்தச் சாலை மலேசியாவின் இரு முக்கிய நகரஙகளான கோலா திராங்கானு நகரம்; மற்றும் குவாந்தான் நகரம்; ஆகிய இரு மாநிலத் தலைநகரங்களையும் இணைக்கும் மிக முக்கியமான சாலையாக அறியப்படுகிறது.

## அமைவு

மலேசிய கூட்டரசு சாலை 14; மலேசிய கூட்டரசு சாலை 3-யுடன் இணையாகச் செல்கிறது. இதில் மலேசிய கூட்டரசு சாலை 3 என்பது ஒரு கடலோர நெடுஞ்சாலையாகும்; செரங்காவ் ஜாபோர் நெடுஞ்சாலை எனும்  மலேசிய கூட்டரசு சாலை 14; உட்புறப் பகுதி வழியாகச் செல்கிறது. 

மலேசிய கூட்டரசு சாலை 14; மலேசிய கூட்டரசு சாலை 3; ஆகிய இரண்டு நெடுஞ்சாலைகளும் ஒரே மாதிரியானவை (சுமார் 200 கி.மீ.) நீளம் கொண்டவை. எனினும் மலேசிய கூட்டரசு சாலை 3 எனும் செரங்காவ் ஜாபோர் நெடுஞ்சாலை தன் வழியில் குறைவான நகரங்களைக் கடந்து செல்கிறது. அந்த வகையில் செரங்காவ் ஜாபோர் நெடுஞ்சாலை பயண நேரத்தையும் கணிசமாகக் குறைக்கிறது.

2001-ஆம் ஆண்டில் கிழக்கு கடற்கரை விரைவுச்சாலை கட்டப்படும் வரையில் செரங்காவ் ஜாபோர் நெடுஞ்சாலைதான், தீபகற்ப மலேசியாவின் கிழக்குக் கரையில் மிக அதிகமாகப் பயன்படுத்தப்பட்ட நெடுஞ்சாலையாகும்.

## பொது

மலேசிய கூட்டரசு சாலை 13-இன் கிலோமீட்டர் **0** *(Kilometre Zero)* என்பது  பகாங் மாநிலத்தின் ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## இடைமாற்று வழிகளின் பட்டியல்

## விளக்கம்

* **விரைவுச்சாலை**: (ஆங்கிலம்: *Expressway;* மலாய்: *Lebuhraya*).
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
* **நெடுஞ்சாலை** (ஆங்கிலம்:: *Highway*; மலாய்: *Laluan*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*).
* **கூட்டரசு சாலை** (ஆங்கிலம்: *Federal Route*; மலாய்: *Laluan Persekutuan*)
* **மலேசியக் கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)

## மேலும் காண்க

* ஆசிய நெடுஞ்சாலைகள் வலையமைப்பு
* மலேசிய விரைவுச்சாலை முறைமை
* மலேசிய கூட்டரசு சாலை 8
* கோலாலம்பூர்-காராக் நெடுஞ்சாலை

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
2,2,3,3-டெட்ராபுளோரோபுரோப்பைல் டிரைபுளோரோமெத்தில் ஈதர்

**2,2,3,3-டெட்ராபுளோரோபுரோப்பைல் டிரைபுளோரோமெத்தில் ஈதர்** (2,2,3,3-Tetrafluoropropyl trifluoromethyl ether) என்பது C4H3F7O என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். நிறமற்ற நீர்மமாகக் காணப்படும் இது புளோரினேற்றம் அடைந்த ஈதராக வகைப்படுத்தப்படுகிறது. உயர் நச்சுத்தன்மையும், இனிப்பு மணமும்  கொண்ட பண்புகளைப் பெற்றுள்ளது. 

## மேற்கோள்கள்

பகுப்பு:கரிம புளோரைடுகள்
பகுப்பு:கரிம ஆலைடுகள்
பகுப்பு:வலிப்பூக்கிகள்
பெருவயல் ரெணபலி முருகன் கோயில்

**பெருவயல் ரெணபலி முருகன் கோயில்** அல்லது **பெருவயல் சிவ சுப்பிரமணியசுவாமி கோயில்** என்பது தென்னிந்தியாவின், தமிழ்நாட்டின், இராமநாதபுரம் மாவட்டம், தேவிபட்டினம் அருகே உள்ள பெருவயலில் அமைந்துள்ள ஒரு முருகன் கோயிலாகும்.

## வரலாறு
ரெணபலி முருகன் கோயிலானது *கட்டயத்தேவர்* என்ற *[[குமார முத்து விஜய ரகுநாத சேதுபதி]]*யின் (கி.பி. 1728-1735) முதலமைச்சரான (பிரதானி) வைரவன் சேர்வைக்காரனால் கட்டப்பட்டதாகும். இக்கோயிலுக்கு 1736 இல் *குமாரமுத்து விஜயரகுநாத சேதுபதி* பெருவயல் கலையனூர் என்ற சிற்றூரை கொடையாக அளித்துள்ளார். இக்கோயில் தூண் போதிகையில் *[[மாறவர்மன் சுந்தரபாண்டியன்]]* (கி.பி. 1216-1244) ஆட்சிக் காலத்திய கல்வெட்டு காணப்படுகிறது. இக் கல்வெட்டு அமைந்துள்ள போதிகை இந்த ஊரில் இருந்த அழிந்தோபோன ஒரு கோயிலில் இருந்து இக்கோயிலைக் கட்ட பயன்படுத்தபட்டிருக்கலாம் என்று ஆய்வாளர்கள் குறிப்பிட்டுகின்றர்.

## அமைப்பு
இக்கோயிலானது கிழக்கு நோக்கி அமைந்துள்ளது. முன்புறம் ஐந்துநிலை இராச கோபுரம் அமைந்துள்ளது. இராச கோபுரத்தைக் கடந்தால் *ஜெய்கொண்ட விநாயகரைக்* காண இயலும். அவரைத் தாண்டினால் பலிபீடம், கொடிமரம், மயில் வாகனம், அர்த்த மண்டபம் ஆகியவற்றைக் கடந்தால் கருவறையைக் காண இயலும். கருவறையில் வள்ளை தெய்வாணையுடன் ரணபலி முருகன் உள்ளார். கோயில் பிரகாரத்தில் இராமநாதசுவாமி, பர்வதவர்தினி, சண்முக சக்கரம், நாகர் ஆகியோரைக் காணலாம்.

## வழிபாடு
ரெணபலி முருகன் கோயிலில் நாள்தோறும் நான்கு காலப் பூசைகள் நடக்கின்றன. மாசியில் தேர்த்திருவிழா நடக்கிறது. கந்தசஷ்டி விழாவும் இங்கு சிறப்பாகக் கொண்டாடப்படுகிறது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள முருகன் கோயில்கள்
2,3,5,6-டெட்ராகுளோரோபீனால்

**2,3,5,6-டெட்ராகுளோரோபீனால்** (*2,3,5,6-Tetrachlorophenol*) என்பது C6H2Cl4O  என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். பீனாலின் குளோரினேற்றம் அடைந்த சேர்மமாக இது வகைப்படுத்தப்படுகிறது. பீனாலின் நெடியுடன் காணப்படுகிறது. 115 பாகை செல்சியசு வெப்பநிலையில் உருகத் தொடங்குகிறது.

## மேற்கோள்கள்
 

## உசாத்துணை
*

பகுப்பு:பீனால்கள்
பகுப்பு:குளோரோ அரீன்கள்
பகுப்பு:கரிம ஆலைடுகள்
சக்குர்-உன்-நிசா பேகம்

**சக்குர்-உன்-நிசா பேகம்** (*Shakr-un-Nissa Begum*) அல்லது **சக்குர் அல்-நிசா பேகம்** (*Shakr al-Nisa Begum*) (இறப்பு 1 ஜனவரி 1653) ஒரு முகலாய இளவரசியும், பேரரசர் அக்பரின் மகளும் ஆவார்.

## இளமை வாழ்க்கை
சக்குர்-உன்-நிசா பேகம், முகலாயப் பேரரசர் அக்பருக்கும், அவரது மனைவி பீபி தௌலத் சாத் ஆகியோருக்கு மகளாக பத்தேப்பூர் சிக்ரியில் பிறந்தார். இவருக்கு ஆரம் பானு பேகம் என்ற தங்கை இருந்தார்.

இவர் அக்பரின் பராமரிப்பில் வளர்க்கப்பட்டார். மேலும் நல்ல இயல்புடையவர் மற்றும் அனைத்து மக்களிடையேயும் இரக்கமுள்ளவராக இருந்துள்ளார். ஜஹாங்கீர் இவர் மீது ஒரு நிலையான அன்பைக் கொண்டிருந்தார்.

## திருமணம்
[thumb|சக்குர்-உன்-நிசா பேகத்தை மணந்த [படாக்சான் மாகாணம்|படாக்சானின் ஆட்சியாளர் மிர்சா சாருக் (இறப்பு. 1607-1608)]]
1594 ஆம் ஆண்டில், அக்பர் சாருக்கான் மிர்சாவுடன் இவரது திருமணத்தை ஏற்பாடு செய்தார். இவர் படாக்சானின் சுலைமான் மிர்சா மற்றும் ஹராம் பேகம் ஆகியோரின் மகனான இப்ராகிம் மிர்சாவின் மகன் ஆவார். இந்த திருமணம் செப்டம்பர் 2,1594 அன்று பேரரசி ஹமிதா பானு பேகமின் அரண்மனையில் நடந்தது. பிற்காலத்தில் சாருக் முகலாயரிடமிருந்து விலகிச் சென்ற பிறகு மால்வாவின் ஆட்சியாளரானார்.

1607இல் சாருக் மிர்சா இறந்தார். இரட்டையர்களான ஹசன் மிர்சா மற்றும் ஹுசைன் மிர்சா, சுல்தான் மிர்சா மற்றும் பாடி-உசு-ஜமான் மிர்சா என நான்கு மகன்களும் மற்றும் மூன்று மகள்களை விட்டுச் சென்றார்.

1605 ஆம் ஆண்டில் அக்பர் இறந்த பிறகு, இவர் தனது சகோதரர் ஜஹாங்கீரிடம் சென்று ஜஹாங்கீரின் மூத்த மகனான குஸ்ராவ் மிர்சாவுக்கு உதவியாக இருந்தார். மேலும், மரியம் உசு-சமானி மற்றும் சலீமா சுல்தான் பேகம் ஆகியோருக்கும் உதவினார்.

## இறப்பு
சக்குர்-உன்-நிசா பேகம் ஜனவரி 1,1653 அன்று இறந்தார். சிக்கந்திராவில் அமைந்துள்ள தனது தந்தையின் கல்லறைக்கு அருகே அடக்கம் செய்யப்பட்டார்.

## மேற்கோள்கள்

பகுப்பு:அக்பர்
பகுப்பு:இந்திய அரச குடும்பப் பெண்கள்
பகுப்பு:1653 இறப்புகள்
பகுப்பு:முகலாய அரச குடும்பத்தினர்
சத்தீசு சந்திர வித்யாபூசண்

thumb|சத்தீசு சந்திர வித்யாபூசண்

**சத்தீசு சந்திர வித்யாபூசண்** (*Sathish Chandra Vidyabhusan*)  பிரித்தானிய இந்தியாவைச் சேர்ந்த வங்காள மொழி அறிஞர் ஆவார். சமசுகிருதம் மற்றும் பாலி மொழி அறிஞராக விளங்கிய இவர் சமசுகிருத கல்லூரியின் முதல்வரும் ஆவார்.

## ஆரம்பகால வாழ்க்கை.
சத்தீசு சந்திர வித்யாபூசண் 1870 ஆம் ஆண்டில் பிரித்தானிய  இந்தியாவின் இராச்பாரி மாவட்டத்தில் பிறந்தார். இவரின் தந்தை பிதாம்பர் வித்யவாகிசு  ஒரு புலவர்  மற்றும் வானியலாளர் ஆவார். 1888 ஆம் ஆண்டில், சத்தீசு சந்திரா நபத்விப் இந்து பள்ளி நுழைவுத் தேர்வில் தேர்ச்சி பெற்றார், 1892 ஆம் ஆண்டில் கிருசுணகர் அரசு கல்லூரியில் சமசுகிருத மரியாதைகளுடன் பி. ஏ. தங்கப் பதக்கத்துடன் தேர்ச்சி பெற்றார். கல்கத்தா பல்கலைக்கழகத்தில் பாலி மொழியில் எம். ஏ பட்டம் பெற்ற முதல் இந்தியர் என்ற சிறப்பும் இவருக்கு உண்டு.

## தொழில்
சத்தீசு சந்திர வித்யாபூசண் இந்தியத் தர்க்கம் மற்றும் திபெத்திய பௌத்த உரை ஆகியவற்றில் இருந்த  தனித்துவமான அறிவுக்காக அறியப்பட்டார். இவர் சரத் சந்திர தாசுடன் இணைந்து திபெத்திய-ஆங்கில அகராதியைத் தயாரித்தார். 1910 ஆம் ஆண்டில் வித்யாபூசன் படிப்புக்காக இலங்கை சென்றார், அங்கிருந்து  திரும்பி வந்ததும் கொல்கத்தா சமசுகிருத கல்லூரியின் முதல்வராக நியமிக்கப்பட்டார்.  புத்த உரை சங்கத்தின் உதவி ஆசிரியராக செயல்பட்டார். 22 ஆண்டுகள் பங்கியா சாகித்ய பரிசத் பத்திரிகையை தொகுத்தார். வித்யாபூசண் பௌத்த இலக்கியம், சீன, சப்பானிய, செருமன் மற்றும் பிரெஞ்சு மொழிகளில் அறிவு பெற்ற ஒரு மொழியியலாளராகத் திகழ்ந்தார். வித்யாபூசண் புத்த திபெத்திய கலாச்சாரம், தர்க்கம், சமசுகிருதம் மற்றும் இந்திய தத்துவ முறைகள் குறித்து பல புத்தகங்களை வைத்திருந்தார். 1906 ஆம் ஆண்டில் இவர் *மகாமகோபாத்யாயா* என்ற பட்டத்தைப் பெற்றார். 1908 ஆம் ஆண்டில் முனைவர் பட்டமும் பெற்றார்.

## நூலியல்
# இந்திய தத்துவத்தின் இடைக்காலப் பள்ளியின் வரலாறு (1909) கல்கத்தா பல்கலைக்கழகம் வெளியிட்டது
# கௌதமாவின் நியாயா சூத்திரங்கள்ஃ அசல் உரை, ஆங்கில மொழிபெயர்ப்பு & வர்ணனை (1913) பகதூர்கஞ்ச், தி பானினி அலுவலகத்தால் வெளியிடப்பட்டது
# நியாயா-பிந்து இருமொழி குறியீடு (1917) கல்கத்தா, ஆசிய சங்கத்தால் வெளியிடப்பட்டது
# இந்திய தர்க்கத்தின் வரலாறு (1921) கல்கத்தா பல்கலைக்கழகம் வெளியிட்டது

## மேற்கோள்கள்

பகுப்பு:கொல்கத்தா எழுத்தாளர்கள்
பகுப்பு:1920 இறப்புகள்
பகுப்பு:1870 பிறப்புகள்
பகுப்பு:இந்திய எழுத்தாளர்கள்
கோபால தாசன்

**கோபால தாசன்** (*Gopala Dasa*) (1721–1769) 18ஆம் நூற்றாண்டின் கன்னட மொழி கவிஞரும், ஹரிதாச பக்தி இயக்கத்தின்  சாதுவும் ஆவார்.இவர் மத்துவாச்சாரியின் துவைத தத்துவத்தை கீர்த்தனைகள் மூலம் தென்னிந்தியாவில் பரப்பியவர். இவர் மத்வ பிராமணக் குடும்பத்தில் தற்கால கர்நாடகா மாநிலத்தின் ராய்ச்சூர் மாவட்டத்தில் பிறந்தவர். வித்தியா தாசரின் சீடரான கோபால தாசன் இசை மற்றும் ஜோதிடத்தை கற்றார். பின்னர் பகவான் கிருஷ்ணர் குறித்து கீர்த்தனைகள் இயற்றிப் பாடினார்.
## மேற்கோள்கள்

## ஆதார நூல்கள்
*
*

பகுப்பு:வைணவ அடியார்கள்
பகுப்பு:1722 பிறப்புகள்
பகுப்பு:1769 இறப்புகள்
பகுப்பு:கர்நாடக நபர்கள்
அமோனியம் அறுகுளோரோ இசுடானேட்டு

**அமோனியம் அறுகுளோரோ இசுடானேட்டு** (*Ammonium hexachlorostannate*) என்பது (NH4)2SnCl6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோ இசுடானேட்டு என்ற பெயராலும் இது அழைக்கப்படுகிறது.

## தயாரிப்பு
வெள்ளீயம்(IV) குளோரைடுடன் அமோனியம் குளோரைடைச் சேர்த்து வினைபுரியச் செய்தால் அமோனியம் அறுகுளோரோ இசுடானேட்டு உருவாகும்:

::SnCl4 + 2NH4Cl → (NH4)2SnCl6

## இயற்பியல் பண்புகள்
வெண்மை நிறப்படிகங்களாக அமோனியம் அறுகுளோரோ இசுடானேட்டு உருவாகும். இது ஓர் அரிக்கும் முகவராகச் செயல்படுகிறது.

## பயன்கள்
அமோனியம் அறுகுளோரோ இசுடானேட்டு சாயத் தொழிலில் நிறம் நிறுத்தியாகப் பயன்படுத்தப்படுகிறது.

## மேற்கோள்கள்

பகுப்பு:குளோரோ ஒருங்கிணைவுச் சேர்மங்கள்
பகுப்பு:அமோனியம் சேர்மங்கள்
பகுப்பு:குளோரோ மெட்டலேட்டுகள்
அமோனியம் அறுகுளோரோபலேடேட்டு

**அமோனியம் அறுகுளோரோபலேடேட்டு** (*Ammonium hexachloropalladate*) என்பது (NH4)2PdCl6என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோபலேடேட்டு என்ற பெயராலும் இது அழைக்கப்படுகிறது.

## தயாரிப்பு
அமோனியம் குளோரைடு கரைசலில் கரைக்கப்பட்ட அமோனியம் டெட்ராகுளோரோபலேடேட்டு(II) தொங்கலில் குளோரின் வாயுவை செலுத்துவதன் மூலம் அமோனியம் அறுகுளோரோபலேடேட்டைத் தயாரிக்கலாம்:

::(NH4)2[PdCl4] + Cl2 -> (NH4)2[PdCl6]

பல்லேடியம்(IV) குளோரைடு கரைசலில் அம்மோனியம் குளோரைடைச் சேர்ப்பதன் மூலமும்  அமோனியம் அறுகுளோரோபலேடேட்டை வீழ்படிவாக்கலாம்:

::PdCl6 + 2NH4Cl → (NH4)2[PdCl6] + 2HCl

## இயற்பியல் பண்புகள்
அமோனியம் அறுகுளோரோபலேடேட்டு கனசதுரப் படிக அமைப்பில்  Fm3m என்ற இடக்குழுவில் a = 0.983 நானோமீட்டர் , Z = 4 என்ற செல் அளவுருக்களுடன் செம்பழுப்பு நிறப் படிகங்களாக உருவாகிறது. 

இச்சேர்மம் தண்ணீரில் சிறிதளவு கரைகிறது.

## வேதியியல் பண்புகள்
அமோனியம் அறுகுளோரோபலேடேட்டை சூடுபடுத்தினால்  சிதைவடைந்து அமோனியம் டெட்ராகுளோரோபலேடேட்டு(II) உருவாகிறது:

::(NH4)2[PdCl6] → (NH4)2[PdCl4] + Cl2

## மேற்கோள்கள்

பகுப்பு:குளோரோ ஒருங்கிணைவுச் சேர்மங்கள்
பகுப்பு:அமோனியம் சேர்மங்கள்
பகுப்பு:குளோரோ மெட்டலேட்டுகள்
அமோனியம் அறுகுளோரோபிளம்பேட்டு

**அமோனியம் அறுகுளோரோபிளம்பேட்டு** (*Ammonium hexachloroplumbate*) என்பது (NH4)2PbCl6என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோபிளம்பேட்டு என்ற பெயராலும் இது அழைக்கப்படுகிறது.

## தயாரிப்பு
செறிவூட்டப்பட்ட ஐதரோகுளோரிக் அமிலத்தில் கரைக்கப்பட்ட ஈயம்(IV) டெட்ரா அசிட்டேட்டின்  கரைசலில் அமோனியம் குளோரைடைச் சேர்த்தால் அமோனியம் அறுகுளோரோபிளம்பேட்டு உருவாகும்.

## இயற்பியல் பண்புகள்
அமோனியம் அறுகுளோரோபலேடேட்டு கனசதுரப் படிக அமைப்பில் மஞ்சள் நிறப் படிகங்களாக உருவாகிறது.  

இச்சேர்மம் குளிர்ந்த நீரில் சிறிது கரைகிறது. சூடான நீரில் சிதைவடைகிறது.

## வேதியியல் பண்புகள்
குளிர்ந்த செறிவூட்டப்பட்ட கந்தக அமிலத்துடன் சேர்க்கப்படும் போது, அமோனியம் அறுகுளோரோபலேடேட்டு சேர்மம் சிதைந்து, PbCl4சேர்மத்தைக் கொடுக்கிறது.:

::(NH4)2PbCl6 + H2SO4 → (NH4)2SO4 + PbCl4 + 2HCl

இச்சேர்மம் டெட்ராகரிம ஈயம் மற்றும் அறுகரிம ஈயம் சேர்மங்களை குளோரினேற்றம் செய்கிறது.

## மேற்கோள்கள்

பகுப்பு:குளோரோ ஒருங்கிணைவுச் சேர்மங்கள்
பகுப்பு:அமோனியம் சேர்மங்கள்
பகுப்பு:குளோரோ மெட்டலேட்டுகள்
மிதாலி பாக்

**மிதாலி பாக்** (*Mitali Bag*) ஓர் இந்திய அரசியல்வாதியும், மேற்கு வங்காளத்தில் உள்ள இந்திய நாடாளுமன்றத்தின் அரம்பாக் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்ட உறுப்பினரும் ஆவார். இவர் அகில இந்திய திரிணாமுல் காங்கிரசின் உறுப்பினர் ஆவார்.

2024 மக்களவைத் தேர்தலில், மிதாலி பாக் 712587 வாக்குகளைப் பெற்று பாஜகவின் அரூப் காந்தி திகரை தோற்கடித்தார்.

## மேலும் காண்க

* 18வது மக்களவை
* அகில இந்திய திரிணாமுல் காங்கிரசு

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
அமோனியம் அறுகுளோரோசெலீனேட்டு

**அமோனியம் அறுகுளோரோசெலீனேட்டு** (*Ammonium hexachloroselenate*) என்பது (NH4)2SeCl6என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோசெலீனேட்டு என்ற பெயராலும் இது அழைக்கப்படுகிறது.

## தயாரிப்பு
அமோனியம் குளோரைடையும்  செலீனியம் டெட்ராகுளோரைடையும் ஒன்றாகச் சேர்த்து வினைபுரியச் செய்தால்  அமோனியம் அறுகுளோரோசெலீனேட்டு உருவாகும்.:

::SeCl4 + 2NH4Cl → (NH4)2SeCl6

## இயற்பியல் பண்புகள்

Fm3m என்ற இடக்குழுவில் a = 0,9955 நானோமீட்டர், Z = 4 என்ற செல் அளவுருக்களில் அமோனியம் அறுகுளோரோசெலீனேட்டு  கனசதுரப் படிக அமைப்பில் மஞ்சள் நிறப் படிகங்களாக உருவாகிறது.  

24 பாகை கெல்வின் வெப்பநிலையில் அமோனியம் அறுகுளோரோசெலீனேட்டு நிலை மாற்றத்தை வெளிப்படுத்துகிறது.

தண்ணீரில் இது கரையும்.

## மேற்கோள்கள்

பகுப்பு:செலீனேட்டுகள்
பகுப்பு:குளோரோ ஒருங்கிணைவுச் சேர்மங்கள்
பகுப்பு:அமோனியம் சேர்மங்கள்
பகுப்பு:குளோரோ மெட்டலேட்டுகள்
சர்மிளா சர்க்கார்

**சர்மிளா சர்க்கார்** (*Sharmila Sarkar*; பிறப்பு சனவரி 1,1979) ஓர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் அகில இந்திய திரிணாமுல் காங்கிரசின் உறுப்பினர் ஆவார். .

## இளமை
சர்க்கார் மேற்கு வங்காளத்தின் புர்பா பர்தமான் மாவட்டத்தில் உள்ள கட்வாவினைச் சேர்ந்த ஒரு ஏழைக் குடும்பத்தைச் சேர்ந்தவர். 1995ஆம் ஆண்டில் அக்ரத்விப் ஒன்றிய உயர்நிலைப் பள்ளியில் *மத்யமிக்* தேர்ச்சி பெற்று 1997ஆம் ஆண்டில் கட்வா கல்லூரியில் சேர்ந்தார். இரா. கோ. கர் மருத்துவக் கல்லூரி இளநிலை மருத்துவம் மற்றும் அறுவையியல் முதுநிலை மருத்துவத்தில் தேர்ச்சி பெற்று கல்கத்தா மருத்துவக் கல்லூரியில் தனது மருத்துவ வாழ்க்கையைத் தொடங்கினார். தற்போது இவர் டம்டமில் வசித்து வருகிறார், கொல்கத்தாவில் உள்ள கல்கத்தா தேசிய மருத்துவக் கல்லூரியில் பணியாற்றுகிறார்.

## அரசியல் வாழ்க்கை
சர்க்கார் 2024 இந்தியப் பொதுத் தேர்தலில் மேற்கு வங்கத்தின் பர்தமான் புர்பா மக்களவைத் தொகுதி போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1979 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:வாழும் மக்கள்
இரஞ்சீதா கோலி

**இரஞ்சீதா கோலி** (*Ranjeeta Koli*; பிறப்பு 9 மே 1979) ஓர் இந்திய அரசியல்வாதி ஆவார். இவர் 2019 இந்திய பொதுத் தேர்தலில் பாரதிய ஜனதா கட்சி உறுப்பினராக இராசத்தானின் பரத்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவை தேர்ந்தெடுக்கப்பட்டார். இவர் 707992 வாக்குகளைப் பெற்று இத்தேர்தலில் வெற்றி பெற்றார். இது மொத்தம் பதிவான வாக்குகளில் கிட்டத்தட்ட 61.74% வாக்குகள் ஆகும். இவர் அரசியலுக்கு புதியவர். ஆனால் இவர் ஓர் அரசியல் குடும்பத்தைச் சேர்ந்தவர். இவரது மாமனார் கங்காராம் கோலி 1991 முதல் 1998 வரை பயானா மக்களவைத் தொகுதியிலிருந்து மூன்று முறை மக்களவை உறுப்பினராக இருந்தார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்

பகுப்பு:1979 பிறப்புகள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பிசு(முப்புளோரோமெத்தில்) இருசல்பைடு

**பிசு(முப்புளோரோமெத்தில்) இருசல்பைடு**  (*Bis(trifluoromethyl) disulfide*) என்பது C2F6S2 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். புளோரினேற்றம் அடைந்த கரிமக் கந்தகச் சேர்மமான இது ஒரு புகை நஞ்சாகப் பயன்படுத்தப்படுகிறது. திரிஃப்லிக் அமிலம் தயாரிக்கையில் ஓர் இடைநிலையாக இது கிடைக்கிறது. பிசு(முப்புளோரோமெத்தில்) இருசல்பைடு ஆவியாகும் ஒரு திரவமாகும். உள்ளிழுப்பதன் மூலம் மிகவும் நச்சுத்தன்மையை கொடுக்கும். பிசு(டிரைபுளோரோமெத்தில்) டைசல்பைடு என்ற பெயராலும் அறியப்படுகிறது.

## தயாரிப்பு
பெர்குளோரோமெத்தில் மெர்காப்டன் அல்லது தயோபாசுச்சீனுடன் சோடியம் புளோரைடைச் சேர்த்து வினைபுரியச் செய்தால் பிசு(முப்புளோரோமெத்தில்) இருசல்பைடு உருவாகிறது.

## நச்சுத்தன்மை
உள்ளிழுப்பதன் மூலம் பிசு(முப்புளோரோமெத்தில்) இருசல்பைடு மிகவும் நச்சுத்தன்மை வாய்ந்தது. இது ஒரு சக்திவாய்ந்த நுரையீரல் முகவர் ஆகும். கடுமையான நுரையீரல் வீக்கத்தை ஏற்படுத்தும்.   பெர்புளோரோ ஐசோபியூடீனில் இருக்கும் நச்சில் இது பாதி நச்சுத்தன்மை கொண்டது.

## மேற்கோள்கள்


பகுப்பு:கரிம ஆலைடுகள்
பகுப்பு:கரிம இருசல்பைடுகள்
பகுப்பு:புகையூட்டிகள்
பகுப்பு:நுரையீரல் முகவர்கள்
கிரண் காய்

**கிரண் காய்** (*Kiran Ghai*; பிறப்பு ஆகத்து 23,1949) என்பவர் ஓர் இந்திய அரசியல்வாதியும் பாரதிய ஜனதா கட்சி தேசியத் துணைத் தலைவரும் ஆவார். இவர் இந்தியாவின் பீகார் மாநிலத்தில் சட்டமேலவை உறுப்பினராகவும் பீகார் சட்டமன்றக் குழுவின் குழந்தை பாதுகாப்பு மற்றும் பெண்கள் அதிகாரமளித்தல் குழுவின் தலைவராகவும் இருந்துள்ளார். இதற்கு முன்னர் இவர் பாரதிய ஜனதா கட்சியின் தேசியச் செயலாளராக இருந்துள்ளார்.

அரசியலுக்கு வருவதற்கு முன்னர் பாட்னாவில் உள்ள பட்னா மகளிர் கல்லூரியில் இந்தி துறையில் பேராசிரியராகப் பணியாற்றினார். 48ஆவது மற்றும் 50ஆவது தேசியத் திரைப்பட விருதுகளுக்குத் திரைப்படங்களைத் தேர்வு செய்யும் குழுவிலும் இவர் பணியாற்றியுள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1949 பிறப்புகள்
சுமன் மகதோ

**சுமன் மகதோ** (*Suman Mahato*; பிறப்பு 4 திசம்பர் 1964) என்பவர் இந்தியாவின் 14வது மக்களவை உறுப்பினராக இருந்தவர் ஆவார். இவர் சார்க்கண்டு முக்தி மோர்ச்சா கட்சியின் உறுப்பினர் ஆவார். இக்கட்சியின் சார்பில் சார்க்கண்டின் ஜம்சேத்பூர் மக்களவைத் தொகுதியின் உறுப்பினராகப் பணியாற்றியுள்ளார்.

சுமன் மகதோவின் கணவரும் அப்போதைய மக்களவை உறுப்பினருமான சுனில் குமார் மகதோ, இந்து பண்டிகையான ஹோலி பண்டிகையைக் குறிக்கும் வகையில் ஏற்பாடு செய்யப்பட்ட உள்ளூர் கால்பந்து போட்டியில் கலந்து கொண்டபோது, மார்ச் 4,2007 அன்று கிழக்கு சிங்பூம் மாவட்டத்தில் உள்ள காட்சிலாவுக்கு அருகே சந்தேகத்திற்கிடமான மாவோயிச கிளர்ச்சியாளர்களால் படுகொலை செய்யப்பட்ட பின்னர் நடைபெற்ற இடைத்தேர்தலில் போட்டியிட்டு மக்களவை உறுப்பினர் ஆனார். இவர் 2007 முதல் 2009 வரை நாடாளுமன்ற உறுப்பினராகப் பணியாற்றினார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் முகப்பு பக்கம்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1964 பிறப்புகள்
அபா மகதோ

**அபா மகதோ** (*Abha Mahato*; பிறப்பு அக்டோபர் 27,1964) சார்க்கண்டின் ஜம்சேத்பூரைச் சேர்ந்த இந்திய நாடாளுமன்ற மேனாள் உறுப்பினர் ஆவார்.

## தனிப்பட்ட வாழ்க்கை
மகதோ 1964ஆம் ஆண்டில் தியோகரில் (அப்போது பீகார் மாநிலத்தில்) பிறந்தார். இவர் தியோகர் கல்லூரியில் (பாகல்பூர் பல்கலைக்கழகம்) கல்வி பயின்றார். இங்கு இவர் அரசியல் அறிவியலில் இளங்கலைப் பட்டம் பெற்றார்.

முன்னாள் மக்களவை உறுப்பினரான சைலேந்திர மகதோவை மணந்தார். இந்த இணையருக்கு இரண்டு மகன்கள் உள்ளனர்.

## அரசியல்
பாரதிய ஜனதா கட்சி உறுப்பினராக ஜம்ஷெத்பூர் மக்களவைத் தொகுதியிலிருந்து 12 மற்றும் 13வது மக்களவைக்கு மகதோ தேர்ந்தெடுக்கப்பட்டார். வர்த்தகம், நிலக்கரி, ஜவுளி, பெண்கள் அதிகாரமளித்தல் மற்றும் பெண்கள் தொடர்பான சட்டங்கள் தொடர்பான பல்வேறு நாடாளுமன்றக் குழுக்களில் உறுப்பினராக இருந்துள்ளார். இவர் பாரதிய ஜனதா கட்சி விட்டு வெளியேறி 27 பிப்ரவரி 2019 அன்று இந்திய தேசிய காங்கிரசில் சேர்ந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:1964 பிறப்புகள்
பத்மசிறீ குடுமுலா

**பத்மசிறீ குடுமுலா** (*Padmashree Kudumula*) ஓர் ஆசிரியரும், நெல்லூர் மக்களவைத் தொகுதி மேனாள் நாடாளுமன்ற உறுப்பினரும் ஆவார். இவர் இந்திய நாடாளுமன்றத்தின் 10வது மக்களவை உறுப்பினராக இருந்தார். இவர் இந்திய தேசிய காங்கிரசு கட்சி உறுப்பினர் ஆவார்.

## இளமை
குடுமுலா 1961 செப்டம்பர் 24 அன்று நெல்லூர் மாவட்டத்தில் குடுமுலா மீரையா என்பவருக்கு மகளாகப் பிறந்தார். நெல்லூரில் உள்ள வெங்கடேசுவரா பல்கலைக்கழகத்தில் இளநிலை அறிவியலில் பட்டம் பெற்றுள்ளார். பின்னர் கல்வியியலில் இளநிலைப் பட்டம் பெற்று அரசியல் அறிவியலில் முதுகலைப் பட்டமும் பெற்றார்.

## தொழில்
அரசியலில் ஈடுபடுவதற்கு முன்பு குடுமுலா ஆசிரியராகப் பணியாற்றினார். இவர் ஒரு சமூக ஆர்வலர். இவர் ஓதுக்கப்பட்ட சமூகங்களுக்குக் கல்வியை வழங்குவதில் கவனம் செலுத்துகிறார். 1986ஆம் ஆண்டில், இவர் இந்திய தேசிய காங்கிரசு கட்சியில் உறுப்பினரானார். 1991ஆம் ஆண்டில், குடுமுலா நெல்லூர் மக்களவைத் தொகுதியிலிருந்து 10ஆவது மக்களவைக்கு நடைபெற்ற தேர்தலில் அதிகாரப்பூர்வக் காங்கிரசு வேட்பாளராகப் போட்டியிட்டார். இவர் தனது நெருங்கிய போட்டியாளரான தெலுங்கு தேசம் கட்சி எம். நாகபுசனம்மாவை எதிர்த்து 2,68,626 வாக்குகளைப் பெற்றார். நாகபுசனம்மா 44,857 வாக்குகள் வித்தியாசத்தில் தோற்கடிக்கப்பட்டார். இவர் சபையில் இருந்த காலத்தில், 73ஆவது அரசியலமைப்பு திருத்த மசோதாவுக்கான கூட்டுக் குழுவில் பணியாற்றினார்.

குடுமுலா 1996 வரை நாடாளுமன்ற உறுப்பினராகப் பணியாற்றினார். 1996ஆம் ஆண்டு பொதுத் தேர்தலுக்கான இந்திய தேசிய காங்கிரசு தனது அதிகாரப்பூர்வ வேட்பாளராக லட்சுமி பனபாகாவை நியமித்தது.

## மேற்கோள்கள்

பகுப்பு:நெல்லூர் மாவட்ட நபர்கள்
பகுப்பு:10வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1961 பிறப்புகள்
சசி பாஞ்சா

**சசி பாஞ்சா** ஒரு மருத்துவரும் அரசியல்வாதியும் ஆவார். இவர் தற்போது மேற்கு வங்க அரசாங்கத்தின் தொழில்கள், வர்த்தகம் மற்றும் நிறுவனங்கள் மற்றும் பெண்கள் மற்றும் குழந்தைகள் மேம்பாடு மற்றும் சமூக நலத் துறைக்கான அமைச்சரவை அமைச்சராகப் பணியாற்றுகிறார்.

## இளமை
ஆந்திராவின் தெனாலி நகரைச் சேர்ந்த தெலுங்கு குடும்பத்தில் பாஞ்சா பிறந்தார். இவரின் தந்தை பிள்ளலமாரி டி கிருஷ்ணையா இந்துஸ்தான் மோட்டார்ஸ் நிறுவனத்தில் தலைமை தொழில்துறை பொறியாளராக இருந்தார். கொல்கத்தாவில் உள்ள இரா. கோ. கர் மருத்துவக் கல்லூரி மற்றும் மருத்துவமனையில் அல்ட்ராசவுண்ட் மற்றும் கருவுறாமை பயிற்சியில் நிபுணத்துவத்துடன் இளநிலை மருத்துவம் மற்றும் அறுவையியல் கல்வியினை முடித்தார். இவர் மூத்த அரசியல்வாதி அஜித் குமார் பாஞ்சாவின் மகன் பிரசுன் குமார் பாஞ்சாவை மணந்தார்.

## அரசியல்
2010ஆம் ஆண்டில் கொல்கத்தா மாநகராட்சியின் உறுப்பினராகத் தேர்ந்தெடுக்கப்பட்ட பாஞ்சா, கல்விப் பொறுப்பில் மாநகரக் குழுவின் உறுப்பினராக நியமிக்கப்பட்டார்.

பாஞ்சா 2011இல் சியாம்புகூர் சட்டமன்றத் தொகுதியிலிருந்து மேற்கு வங்க மாநில சட்டமன்றத்திற்குத் தேர்ந்தெடுக்கப்பட்டார். இதே தொகுதியிலிருந்து 2016 மற்றும் 2021-இல் மீண்டும் தேர்ந்தெடுக்கப்பட்டார்.

பாஞ்சா மேற்கு வங்க அமைச்சரவையில் மாநில அமைச்சராகச் சேர்க்கப்பட்டார். திசம்பர் 2013-இல் பெண்கள் மற்றும் குழந்தைகள் நல அமைச்சகத்தின் பொறுப்பு வழங்கப்பட்டது. மே 2014-இல், சமூக நலத்துறையின் கூடுதல் பொறுப்பு இவருக்கு வழங்கப்பட்டது.

2021ஆம் ஆண்டில் மம்தா பானர்ஜி தலைமையில் மேற்கு வங்க மாநிலத்தின் 21வது அமைச்சரவைக் குழுவின் ஒரு அமைச்சராகப் பதவியேற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:1963 பிறப்புகள்
பகுப்பு:மேற்கு வங்காள சட்டமன்ற பெண் உறுப்பினர்கள்
மிமி மஜூம்தார்

**மிமி மஜூம்தார்** (*Mimi Majumder*) ஓர் இந்திய அரசியல்வாதியும் திரிபுரா சட்டமன்ற முன்னாள் உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். மஜூம்தார் 27 செப்டம்பர் 2019 அன்று திரிபுரா சட்டமன்றத்திற்குப் பாதர்கட் சட்டமன்றத் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:திரிபுரா சட்டமன்ற பெண் உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
உப்புளூரி கணபதி சாஸ்திரி

**உப்புளூரி கணபதி சாஸ்திரி** (***Uppuluri Ganapathi Sastry*** 1888-1989) என்பவர் இந்தியாவைச் சேர்ந்த சமசுகிருத அறிஞரும், எழுத்தாளரும், ஆன்மீக ஆசிரியருமாவார். வேதங்களில் புலமைப்பரிசில் பெற்ற இவர் வேதங்கள் பற்றிய *வேத சார ரத்னாவலி* என்ற நூலை எழுதியுள்ளார்.

கணபதி சாஸ்திரி தென்னிந்திய மாநிலமான ஆந்திரப் பிரதேசத்தின்  காக்கிநாடாவில்  1888 திசம்பர் 16 அன்று பிறந்தார்.  ஆந்திரப் பிரதேச அரசின் அறநிலையத் துறைக்காக வேதங்கள் குறித்த *வேத சார ரத்னாவலி* என்ற இரு-பகுதி உரை நூலினை எழுதியுள்ளார்.  1985 ஆம் ஆண்டு இந்திய அரசு இவருக்கு   பத்ம பூசண்  என்ற நாட்டின் மூன்றாவது மிக உயர்ந்த குடிமை விருதை வழங்கி சிறப்பித்துள்ளது. சாஸ்திரி 1989 சூலை 17 அன்று இறந்தார். இவரது நினைவாக வேதங்களைப் பரப்புவதற்காக நிறுவப்பட்ட அரசு சாரா அமைப்பிற்கு *சிறீ உப்புளூரி கணபதி சாஸ்திரி வேத சாஸ்திர பரிசத்* என பெயரிடப்பட்டது.

## மேற்கோள்கள்

## வெளி இணைப்புகள்

* 
* 

பகுப்பு:1989 இறப்புகள்
பகுப்பு:1898 பிறப்புகள்
பகுப்பு:பத்ம பூசண் விருது பெற்றவர்கள்
பகுப்பு:நூறு வயது இந்திய ஆண்கள்
சந்தனா சர்க்கார்

**சந்தனா சர்க்கார்** (*Chandana Sarkar*) ஓர் இந்திய அரசியல்வாதி ஆவார். இவர் அகில இந்திய திரிணாமுல் காங்கிரசு கட்சியின் உறுப்பினர் ஆவார். சந்தனா மேற்கு வங்க சட்டப்பேரவைத் தேர்தலில் 2021ஆம் ஆண்டு  பைசுனாப்நகர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பரமா பூசாரி

**பரமா பூசாரி** (Parama Pujari; பிறப்பு: சூலை 1, 1954) ஓர் இந்திய அரசியல்வாதியும் ஒடிசா சட்டமன்ற உறுப்பினரும் ஆவார். பூசாரி இந்திய தேசிய காங்கிரசு கட்சியின் உறுப்பினர் ஆவார். இவர் கட்சியின் சார்பில் 1980, 1985, 1995 மற்றும் 2000ஆம் ஆண்டுகளில் நடைபெற்ற ஒடிசாவின் 8, 9, 11 மற்றும் 12வது சட்ட சபை உறுப்பினராகப் பணியாற்றினார். பரமா பூசாசி ஒடிசா சட்டமன்றத்தில் பல்வேறு அமைச்சகங்களில் பணியாற்றியுள்ளார்.

## இளமை
பரமா பூசாரி சூலை 1, 1954இல் பிறந்தார். இவரின் தந்தை பாலி பூஜாரி. பூஜாரி 7ம் வகுப்பு வரை பள்ளிக் கல்வியினை முடித்துள்ளார். திருமணத்துக்குப் பிறகு பர்மா விவசாயியாகப் பணிபுரிந்தார்.

## அரசியல்
பரமா பூசாரி ஒடிசா அரசியலில் இந்திய தேசிய காங்கிரசு கட்சியின் அரசியல்வாதியாகத் தீவிரமாகப் பணியாற்றினார். இவர் முதன்முதலில் ஒடிசா சட்டமன்றத்திற்கு 1980இல் உமர்கோட் சட்டமன்றத் தொகுதியிலிருந்து தேர்ந்தெடுக்கப்பட்டார். பின்னர் இவர் மேலும் மூன்று முறை சட்டமன்றத்திற்குத் தேர்ந்தெடுக்கப்பட்டார்.

பரமா 1980 ஒடிசா சட்டப் பேரவைத் தேர்தலில் இந்திய தேசிய காங்கிரசின் வேட்பாளராக உமர்கோட் சட்டமன்றத் தொகுதியில் போட்டியிட்டார். இந்தத் தேர்தலில் வெற்றி பெற்ற பரமா பூசாரி 8வது ஒடிசா சட்டப் பேரவையின்  சபாநாயகரா 1980 முதல் 1985 வரை பணியாற்றினார்.

பின்னர், பரமா 1985இல் உமர்கோட் சட்டமன்றத் தொகுதியிலிருந்து இந்திய தேசிய காங்கிரசு கட்சியின் வேட்பாளராகப் போட்டியிட்டு 9வது ஒடிசா சட்டமன்றத்திற்கு மீண்டும் தேர்ந்தெடுக்கப்பட்டார். இம்முறை பரமா, ஏமானந்தா பிசுவால் அமைச்சரவையில் அமைச்சராகப் பணியாற்றினார். 1986ல் ஏமானந்தின் அமைச்சரவையில் முதன்முதலாகத் துணை அமைச்சராகச் சேர்ந்தார். பரமா பழங்குடியினர் மற்றும் அரிஜன நலத்துறையின் துணை அமைச்சராகச் சேர்ந்தார். 22 சூலை 1986 முதல் 7 திசம்பர் 1989 வரை இத்துறையில் பணியாற்றினார். பின்னர் இவர் 7 திசம்பர் 1989 முதல் 3 மார்ச் 1990 வரை சுகாதாரம் மற்றும் குடும்ப நலத்துறை அமைச்சராகப் பணியாற்றினார்.

பரமா பூசாரி அடுத்த தேர்தலில் தோற்கடிக்கப்பட்டார். இருப்பினும் 1995 ஒடிசா சட்டமன்றத் தேர்தலில், மீண்டும் போட்டியிட்டு 11வது சட்டமன்றத்திற்கு உமர்கோட் சட்டமன்றத் தொகுதியிலிருந்து மீண்டும் இந்திய தேசிய காங்கிரசு கட்சியின் சார்பில் தேர்ந்தெடுக்கப்பட்டார். இந்த சட்டப் பேரவையில் ஜானகி பல்லப் பட்நாயக்கின் அமைச்சரவை கலைக்கப்பட்ட பிறகு, கிரிதர் காமாங்கின் அமைச்சரவையில் அமைச்சரானார். ஒரே நேரத்தில் இரண்டு துறைகளின் அமைச்சராக இருந்தார். 24 பிப்ரவரி 1999 முதல் திசம்பர் 6, 1999 வரை, கிரிதர் காமங்கின் அமைச்சரவை கலைக்கப்படும் வரை மாநில பஞ்சாயத்து ராஜ் துறை மற்றும் மாநில ஊரக வளர்ச்சித் துறை அமைச்சராக பர்மா பணியாற்றினார். பின்னர், ஏமானந்தா பிசுவாலின் அமைச்சரவையில் பர்மா அரிஜனங்கள், பழங்குடியினர், சிறுபான்மையினர் மற்றும் பிற்படுத்தப்பட்டோர் நலத்துறை அமைச்சராகப் பணியாற்றினார். இவர் 10 திசம்பர் 1999 முதல் 5 மார்ச் 2000 வரை இத்துறையில் பணியாற்றினார்.

பின்னர், 2000ஆம் ஆண்டு ஒடிசா சட்டமன்றத் தேர்தலில் நான்காவது முறையாக உமர்கோட் சட்டமன்றத் தொகுதியிலிருந்து போட்டியிட்ட பரமா பூசாரி 12வது ஒடிசா சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:ஒடிசா அரசியல்வாதிகள்
நைனித்தால் மக்களவைத் தொகுதி

**நைனித்தால் மக்களவைத் தொகுதி** (*Nainital Lok Sabha constituency*) இந்தியாவில் உத்தராகண்டத்தில் உள்ள ஒரு மக்களவை (நாடாளுமன்ற) தொகுதியாகும். இந்த தொகுதி 1952-இல் உருவாக்கப்பட்டது. இத்தொகுதி தொகுதிகளின் வரையறையைத் தொடர்ந்து 2009-ல் நீக்கப்பட்டது.

## சட்டமன்றத் தொகுதிகள்
**உத்தராகண்டம் உருவாவதற்கு முன்பு**

நைனித்தால் மக்களவைத் தொகுதி பின்வரும் ஐந்து சட்டமன்றத் தொகுதிகளை (உத்தரப்பிரதேசம்) உள்ளடக்கியது.

**உத்தராகண்டம் உருவாக்கப்பட்ட பிறகு** 

நைனித்தால் மக்களவைத் தொகுதி பின்வரும் பன்னிரண்டு சட்டமன்றத் தொகுதிகளை உள்ளடக்கியதாகும்.

## மக்களவை உறுப்பினர்கள்
**விசைகள்**

## மேலும் காண்க

* நைனித்தால்-உதம்சிங் நகர் (மக்களவை தொகுதி)
* முன்னாள் மக்களவை தொகுதிகளின் பட்டியல்

## மேற்கோள்கள்

பகுப்பு:நீக்கப்பட்ட இந்திய மக்களவைத் தொகுதிகள்
பண்டைய இந்திய நகரங்களின் பட்டியல்

**பண்டைய இந்திய நகரங்களின் பட்டியல்** (*List of ancient Indian cities*) .

*அகர வரிசைப்படி*
* அத்தினாபுரம்
* ஹம்பி
* அமராவதி
* அயோத்தி
* அல்லக்கப்பை
* இரத்தினகிரி
* இராக்கிகர்கி
* இராமேசுவரம்
* உறையூர்
* உஜ்ஜைன்
* ஏரண்
* கபிலவஸ்து
* கயை
* கல்பி
* கன்னோசி
* காஞ்சிபுரம்
* காம்பில்யம்
* காந்தாரம்
* காவிரிப்பூம்பட்டினம்
* காளிபங்கான்
* குசிநகர்
* குண்டூர்
* கும்பகோணம்
* கும்ஹரார்
* குருச்சேத்திரம்
* குவாலியர்
* கேசரியா
* கொடுங்கல்லூர்
* கொல்லம்
* கொற்கை
* கோகுலம்
* கோசாம்பி
* சகலா
* சங்காசியா
* சந்திரகேதுகர்
* சந்திராவரம்
* சாகேதம்
* சாஞ்சி
* சிசுபால்கர்
* சிதம்பரம்
* சிராவஸ்தி
* சுனார்
* தக்சசீலா
* தஞ்சாவூர்
*தரணிக்கோட்டை
* தாம்ரலிப்தா
* தானேசர்
* திருநெல்வேலி
* திருவாரூர்
* துவாரகை
* தோசாலி
* தௌலி
* நள சோப்ரா
* நாகப்பட்டினம்
* நாகார்ஜுனகொண்டா
* நாசிக்
* பட்டிபிரோலு
* அவந்தி
* பத்ரிநாத்
* பரூச்
* பவா நகரம்
* பாகல்பூர்
* பாடலிபுத்திரம்
* பாரஸ்பூர்
* பிதாபுரம்
* பிப்ரவா
* பிப்லிவனம்
* பிரபாச பட்டினம்
* பிரயாக்ராஜ்
* பிருந்தாவனம்
* புரி
* புவனேசுவரம்
* புனே
* புஷ்கர்
* பைத்தான் நகரம்
* போதன்
* மகிழ்மதி
* மதுரா
* மதுரை
* மாமல்லபுரம்
* மிதிலை
* மண்டோசோர்
* முசிறி
* ராஜகிரகம்
* ராஜமன்றி
* லோத்தல்
* வஞ்சி
* வல்லபி
* வாரணாசி
* விக்கிரமசீலா
* வைசாலி
* ஜேதவனம்
## மேற்கோள்கள்

## வெளி இணைப்புகள்
* *நுண்டோ லால் டே* எழுதிய 

பகுப்பு:பண்டைய இந்திய நகரங்கள்
பகுப்பு:பண்டைய நகரங்கள்
சுபாங் வானூர்தி நிலைய நெடுஞ்சாலை

**மலேசிய கூட்டரசு சாலை 15** அல்லது **சுபாங் வானூர்தி நிலைய நெடுஞ்சாலை** (ஆங்கிலம்: *Malaysia Federal Route 15*; மலாய்: *Laluan Persekutuan Malaysia 15* என்பது தீபகற்ப மலேசியா, சிலாங்கூர், கிள்ளான் பள்ளத்தாக்கு பகுதியில் உள்ள கூட்டரசு சாலையாகும்.

21.82 கி.மீ. (13.56 மைல்) நீளம் கொண்ட இந்தச் சாலை கிள்ளான் பள்ளத்தாக்கு பகுதியில் மிக முக்கியமான சாலையாக அறியப்படுகிறது. சுபாங் வானூர்தி நிலைய நெடுஞ்சாலை என்பது சுல்தான் அப்துல் அசீஸ் சா வானூர்தி நிலைய நெடுஞ்சாலை எனவும் அடையாளப்படுத்தப் படுகிறது.

சுபாங்கில் உள்ள கம்போங் மெலாயு சுபாங் எனும் கிராமப்பகுதியில் தொடங்கும் இந்தச் சாலை, சுல்தான் அப்துல் அசீஸ் சா வானூர்தி நிலையம் தொடங்கி இஸ்கைபார்க் வரை ஒரு முக்கிய இணைப்பை வழங்கி சுபாங் ஜெயாவில் முடிவடைகிறது.

## அமைவு
மலேசிய கூட்டரசு சாலை 15-இன் கிலோமீட்டர் **0** *(Kilometre Zero)* என்பது  சுபாங் ஜெயாவில் உள்ளது.

மலேசிய கூட்டரசு சாலை 15-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## சிறப்புக் கூறு

இந்த நெடுஞ்சாலை 1999 வரை செம்பனை மரங்கள் மற்றும் ரப்பர் மரங்களால் சூழப்பட்டு இருந்தது. தற்போது அங்கு ஆரா டாமன்சாரா போன்ற புதிய நகரப் பகுதி உருவாகியுள்ளது.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* சுபாங் ஜெயா
* கிள்ளான் பள்ளத்தாக்கு புதிய விரைவுச்சாலை
* சுல்தான் அப்துல் அசீஸ் சா வானூர்தி நிலையம்
* மலேசிய நெடுஞ்சாலைகள் பட்டியல்
* கோலாலம்பூர்-காராக் நெடுஞ்சாலை

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
பன்னாட்டு இந்தியத் திரைப்படக் கலைக்கழக விருதுகள்

ஐ.ஐ.எஃப்.ஏ (IIFA) என்று பிரபலமாக அழைக்கப்படும் **பன்னாட்டு இந்தியத் திரைப்படக் கலைக்கழக விருதுகள்** (International Indian Film Academy Awards) என்பது இந்தித் திரைப்படத்திற்காக ஆண்டுதோறும் விருது வழங்கும் விழாவாகும். *விஸ்கிராஃப்ட் இன்டர்நேஷனல் என்டர்டெயின்மென்ட் பிரைவேட் லிமிடெட்* (Wizcraft International Entertainment Private Limited) தயாரித்த இந்த விருதுகளின் வெற்றியாளர்கள் இரசிகர்களால் தீர்மானிக்கப்படுகிறார்கள். அவர்கள் இந்திய இந்தித் திரைப்படத் துறையைச் சேர்ந்த தங்களுக்கு பிடித்த நடிகர்களுக்கு இணையவழி  நிகழ்நிலை (Online) வாயிலாக வாக்களிக்கிறார்கள். 2000 ஆம் ஆண்டில் நிறுவப்பட்ட இந்த விழா ஒவ்வொரு ஆண்டும் உலகெங்கிலும் உள்ள பல்வேறு நாடுகளில் நடைபெறுகிறது.

*ஐ.ஐ.எஃப்.ஏ திருவிழா* (IIFA Utsavam) என்பது வருடாந்திர *ஐ.ஐ.எஃப்.ஏ* விருதுகளின் தென்னிந்திய பிரிவாகும். 2015 ஆம் ஆண்டில் வெளியான திரைப்படங்களை மையமாக வைத்து 2016 இல் விருதுகள் அறிமுகப்படுத்தப்பட்டன. முதல் *ஐ.ஐ.எஃப்.ஏ* திருவிழா இந்தியாவின் ஹைதராபாத் உள்ள *காந்தி மோகன சந்திர பாலயோகி தடகள அரங்கத்தில்* 24 மற்றும் 25 ஜனவரி 2016 அன்று நடைபெற்றது.

முதன்முறையாக விருதுகள் 2000 ஆம் ஆண்டில் ஐக்கிய இராச்சியம் லண்டனில் உள்ள *[[மில்லெனியம் டோம்|தி மில்லினியம் டோமில்]]* வழங்கப்பட்டன. அதன் பிறகு, இந்தித் திரைப்படத்தின் பன்னாட்டு வெற்றியைக் குறிக்கும் வகையில் உலகெங்கிலும் உள்ள இடங்களில் விருதுகள் வழங்கப்படுகின்றன. 2000 ஆம் ஆண்டு முதல், இந்த நிகழ்வு ஒரு இரவு நிகழ்விலிருந்து மூன்று நாள் கொண்டாட்டமாக விரிவடைந்து, இந்திய திரைப்படத் துறை தொடர்பான பல்வேறு நிகழ்வுகள் மற்றும் செயல்பாடுகளை நடத்துகிறது.

இந்த விருதுகள் முந்தைய ஆண்டின் படங்களை பெருமைப்படுத்துகின்றன. சல்மான் கான் 2000 ஆம் ஆண்டில் தொடங்கப்பட்டதிலிருந்து *ஐ. ஐ. எஃப். ஏ*-வின் விளம்பரத்  தூதராக  இருந்து வருகிறார், ஐந்து சிறப்பு விருதுகள் அறிமுகப்படுத்தப்பட்டன. *தசாப்தத்தின் நட்சத்திரம்* (ஆண் மற்றும் பெண்) (Star of the Decade (Male and Female), *தசாப்தத்தின் இயக்குநர்* (Director of the Decade), *தசாப்தத்தின் திரைப்படம்* (Movie of the Decade) , *தசாப்தத்தின் இசை* {Music of the Decade)  மற்றும் *தசாப்தத்தின் இயக்குநர்* (Director of the Decade) ஆகியனவாகும்.

## மேற்கோள்கள்

பகுப்பு:திரைப்பட விருதுகள்
சந்திர தத் பாண்டே

**சந்திர தத் பாண்டே** (*Chandra Dutt Pande*) ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் உத்திரப் பிரதேசத்தின் நைனித்தால் மக்களவைத் தொகுதியின் உறுப்பினராக 1952 முதல் 1962 வரை பதவி வகித்துள்ளார். இந்திய தேசிய காங்கிரசு கட்சியினைச் சார்ந்த இவர் இந்திய நாடாளுமன்றத்தின் மேலவையான மாநிலங்களவையில் உறுப்பினராக உத்திரப் பிரதேசத்தை பிரதிநிதித்துவப்படுத்தியுள்ளார்.

## மேற்கோள்கள்

## வெளி இணைப்புகள்

* மக்களவை இணையதளத்தில் அதிகாரப்பூர்வ வாழ்க்கை வரலாற்று வரைபடம்
பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச அரசியல்வாதிகள்
செனாய் வானூர்தி நிலைய நெடுஞ்சாலை

**மலேசிய கூட்டரசு சாலை 16** அல்லது **செனாய் வானூர்தி நிலைய நெடுஞ்சாலை** (ஆங்கிலம்: *Malaysia Federal Route 16* அல்லது *Senai Airport  Highway*; மலாய்: *Laluan Persekutuan Malaysia 16* அல்லது *Jalan Lapangan Terbang Senai*) என்பது தீபகற்ப மலேசியா, ஜொகூர், கூலாய் மாவட்டம், செனாய் நகரத்தையும்; செனாய் பன்னாட்டு வானூர்தி நிலையத்தையும் இணைக்கும் கூட்டரசு சாலையாகும்.

அங்கிருந்து மலேசிய கூட்டரசு சாலை 1; மற்றும் சுகூடாய் நெடுஞ்சாலை வழியாக ஜொகூர் பாரு நகரத்துடன் இணைக்கிறது.

4.82 கி.மீ. (3.00 மைல்) நீளம் கொண்ட இந்தச் சாலை செனாய் பன்னாட்டு வானூர்தி நிலையத்தை செனாய் நகரத்துடன் இணைக்கிறது.

## அமைவு

இந்த நெடுஞ்சாலை 1970-ஆம் ஆண்டு கட்டப்பட்டது. 1973-ஆம் ஆண்டில், செனாய் பன்னாட்டு வானூர்தி நிலையம் செயல்படத் தொடங்கியபோது, ​​இந்த நெடுஞ்சாலையும் போக்குவரத்திற்கு திறக்கப்பட்டது.

மலேசிய கூட்டரசு சாலை 16-இன் கிலோமீட்டர் **0** *(Kilometre Zero)* என்பது  செனாய் நகரத்தில் உள்ளது.

மலேசிய கூட்டரசு சாலை 16-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## செனாய் பன்னாட்டு வானூர்தி நிலையம்

செனாய் பன்னாட்டு வானூர்தி நிலையம் ஜொகூர், கூலாய் மாவட்டம், செனாய் நகரில் அமைந்துள்ளது. ஜொகூர் பாரு மாநகரத்தில் இருந்து 32 கி.மீ. தொலைவில் அமைந்துள்ளது. தீபகற்ப மலேசியாவின் ஐந்தாவது பரபரப்பான வானூர்தி நிலையமாக விளங்குகிறது.

இந்த வானூர்தி நிலையம் 1974-ஆம் ஆண்டு திறக்கப்பட்டது. செனாய் வானூர்தி நிலையம் ஆண்டுக்கு 4.5 மில்லியன் பயணிகளையும் 80,000 டன் சரக்குகளையும் கையாளும் திறன் கொண்டது.

4E தரத்தில் 3,800-மீட்டர் ஓடுபாதை கொண்ட செனாய் வானூர்தி நிலையத்தினால், ஏர்பஸ் ஏ350 *(Airbus A350 XWB);* போயிங் 777 *(Boeing 777)* மற்றும் அன்டோனோவ் ஆன்-124 *(Antonov An-124)* சரக்கு விமானம் போன்ற பெரிய ஜெட் விமானங்களையும் கையாள முடியும்.

## இடைமாற்று வழிகளின் பட்டியல்

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* செனாய், ஜொகூர்
* சுகூடாய்
* செனாய் பன்னாட்டு வானூர்தி நிலையம்
* மலேசிய நெடுஞ்சாலைகள் பட்டியல்
* வடக்கு-தெற்கு விரைவுச்சாலை, வடக்கு வழித்தடம் (மலேசியா)

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
அமோனியம் அறுபுளோரோ ஆர்சனேட்டு

**அமோனியம் அறுபுளோரோ ஆர்சனேட்டு** (*Ammonium hexafluoroarsenate*) என்பது NH4AsF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும்.

## தயாரிப்பு
ஆர்சனிக் பெண்டாக்சைடுடன் அமோனியம் புளோரைடை அதிகமாகக் கலக்கப்பட்டு இணைப்பு வினையின் மூலம் அமோனியம் அறுபுளோரோ ஆர்சனேட்டு தயாரிக்கப்படுகிறது.

::AsF5 + NH4F → NH4AsF6

அறுபுளோரோ ஆர்சனிக் அமிலத்துடன் அமோனியாவைச் சேர்த்து சூடுபடுத்தினாலும்  அமோனியம் அறுபுளோரோ ஆர்சனேட்டு உருவாகும்.

::HAsF6 + NH3 → NH4AsF6

## இயற்பியல் பண்புகள்
அமோனியம் அறுபுளோரோ ஆர்சனேட்டு KOsF6 சேர்மத்தின் கட்டமைப்பு வகையுடன்  *R* (எண். 148) என்ற இடக்குழுவில் a = 7.459(3) Å, c = 7.543(3) Å (200 கெல்வின்), Z = 3 என்ற அளவுருக்களில் 363.4 Å3 என்ற அலகுசெல் கன அளவுடன் சாய்சதுரப் பிழம்புருவுடன் படிகமாகிறது.

## மேற்கோள்கள்

பகுப்பு:புளோரோ அணைவுச் சேர்மங்கள்
பகுப்பு:ஆர்சனேட்டுகள்
பகுப்பு:அமோனியம் சேர்மங்கள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
கு. வசந்த பாய்

**குனா வசந்த பாய்** (*Guna Vasantha Pai*) சென்னை உயர்நீதிமன்றம் மற்றும் இந்திய உச்ச நீதிமன்றத்தின் மூத்த வழக்கறிஞராகவும், சுதந்திர போராட்ட வீரராகவும், ஆர்வலராகவும், தமிழ்நாடு சட்டமன்ற உறுப்பினராகவும் இருந்தார். சென்னை உயர்நீதிமன்றத்தின் அப்போதைய தலைமை நீதிபதி எசு. ராமச்சந்திர அய்யருக்கு எதிராக முதல் பொது நல வழக்குகளில் ஒன்றை தாக்கல் செய்ததற்காக இவர் மிகவும் பிரபலமானவர். வசந்தா பாய் தனது 60 ஆவது வயதில் கட்டாய ஓய்வு பெறுவதைத் தவிர்ப்பதற்காக நீதிபதி தனது பிறந்த தேதியை போலியாகக் கண்டுபிடித்ததற்கான ஆதாரங்களைக் கண்டறிந்த பின்னர், நீதிபதியின் தம்பி அவர்களுக்கு தனது 60 வது பிறந்தநாளைக் கொண்டாட அழைப்புகளை அனுப்பினார். இது அப்போதைய இந்திய தலைமை நீதிபதி பி. பி. கசேந்திரகட்கரை ராமச்சந்திர ஐயரை பதவி விலகல் செய்யுமாறு கேட்டுக் கொண்டார். ஏனெனில் இந்த வழக்கு நீதித்துறையை கடுமையாக சேதப்படுத்தும். மேலும் இந்த வழக்கு விசாரணைக்கு வருவதற்கு முன்பே வசந்தா பாய் பதவி விலகல் செய்தார். இதனால் அவர் பதவி விலகல் செய்ததால் வழக்கு தள்ளுபடி செய்யப்பட்டது. இவர் தமிழ்நாடு சட்டமன்றத்திற்கு தேர்ந்தெடுக்கப்பட்டார். அப்போதைய தற்காலிகத் தலைவர் அப்துல் வகாபிடமிருந்து சத்தியப்பிரமாணம் செய்ய மறுத்தார். ஏனெனில் இவர் பிரிவினையை ஆதரித்து தன்னை ஒரு சட்டமன்ற உறுப்பினராக சத்தியம் செய்தார். அவரது உறுதிமொழியை சென்னை உயர் நீதிமன்றம் உறுதி செய்தது.

## ஆரம்பகால வாழ்க்கை
இளம் வயதிலேயே வசந்த பாய் பொது வாழ்க்கையில் சேர்ந்தார். மகாத்மா அழைப்புக்கு பதிலளிக்கும் விதமாக  இந்தியாவின் சுதந்திரப் போராட்டத்தில் தீவிரமாக பங்கேற்றார். பாய் சென்னை சட்டக் கல்லூரி மாணவராக சேர்ந்தார். பல போராட்டங்களுடன், இவர் தனது சட்டப் பட்டத்தைப் பெற்றார். பின்னர் பாய் தனது ஆரம்பகால நடைமுறைப் பயிற்சியை தனது தந்தை குணபாயிடமிருந்து பெற்றார். இவர் கேரளாவின் எர்ணாகுளத்தில் பிரபலமான வணிக வழக்கறிஞராக இருந்தார். பாய் 1950 ஆம் ஆண்டுகளில் சென்னை குடிபெயர்ந்து சட்டப் பயிற்சியைத் தொடங்கினார். அதே நேரத்தில், இந்திய உயர் நீதிமன்றங்கள் ரிட் அதிகார வரம்பின் கீழ் தங்கள் புதிய அரசியலமைப்பு அதிகாரங்களை ஆராயத் தொடங்கின. வசந்த பாய் தேர்தல் சட்டப் பிரச்சினைகள் மற்றும் பெருநிறுவன விசயங்களில் நிபுணத்துவம் பெற்றார். மேலும் இந்த சட்டப் பாடங்களில் நன்கு அறியப்பட்ட அதிகாரியாக ஆனார்.

## மேற்கோள்கள்

பகுப்பு:தமிழக சட்டமன்ற மேலவை உறுப்பினர்கள்
பகுப்பு:2009 இறப்புகள்
அமோனியம் அறுபுளோரோகுரோமேட்டு

**அமோனியம் அறுபுளோரோகுரோமேட்டு** (*Ammonium hexafluorochromate*) என்பது (NH4)3CrF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோகுரோமேட்டு என்ற பெயராலும் இது அழைக்கப்படுகிறது.

## இயற்பியல் பண்புகள்
F43m என்ற இடக்குழுவில் அமோனியம் அறுபுளோரோகுரோமேட்டு கனசதுரப் படிகத்திட்டத்தில் படிகமாகிறது. 

## வேதிப்பண்புகள்
அமோனியம் அறுபுளோரோ குரோமேட்டு  சூடுபடுத்தப்பட்டால் நேரடியாகச் சிதைவடைந்து தூய்மையான குரோமியம்(III) புளோரைடு உருவாகிறது:

::[NH4]3[CrF6] → CrF3 + 3 NH3 + 3 HF

## மேற்கோள்கள்

பகுப்பு:புளோரோ அணைவுச் சேர்மங்கள்
பகுப்பு:குரோமேட்டுகள்
பகுப்பு:அமோனியம் சேர்மங்கள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
கே. வரதராஜன்

**கே. வரதராஜன்** (*K. Varadarajan*) (அக்டோபர் 4,1946-மே 16,2020) இந்தியாவின் தமிழ்நாடு மாநிலத்தைச் சேர்ந்த அரசியல்வாதி ஆவார்.  இந்தியப் பொதுவுடமைக் கட்சியின் (மார்க்சிஸ்ட்) அரசியல் குழு உறுப்பினராக இருந்தார்.

## வாழ்க்கை
கே. வரதராஜன் அக்டோபர் 4,1946 அன்று பிறந்தார்.  இவர் 16 மே 2020 அன்று தமிழ்நாட்டின், கரூரில் காலமானார்.

இவர் குடிசார் பொறியியலில் பட்டயப் படிப்பை படித்துள்ளார் .

## அரசியல் வாழ்க்கை

### விவசாயத் தலைவர்
விவசாய ஆர்வலரான கே. வரதராஜன் அகில இந்திய விவசாயிகள் மன்றத் தலைவராக இருந்துள்ளார்.

*தமிழ்நாடு விவசாய சங்கத்தின்* (அல்லது தமிழ்நாடு மாநில விவசாயிகள் சங்கத்தின்) பல போராட்டங்களுக்கு இவர் தலைமை தாங்கினார். மேலும், குறிப்பாக திருச்சி மாவட்டத்தில் விவசாயிகளை ஒருங்கிணைக்க பல்வேறு முயற்சிகளை மேற்கொண்டிருக்கிறார்.

* திருச்சி மாவட்ட விவசாயிகள் சங்க செயலாளராக 1974 இல் தேர்ந்தெடுக்கப்பட்டார் 
* தமிழ்நாடு மாநில விவசாயிகள் சங்க செயலாளராக 1986 இல் தேர்ந்தெடுக்கப்பட்டார் 
* 1998 இல் அகில இந்திய விவசாயிகள் சங்கத்தின் பொதுச் செயலாளராக தேர்ந்தெடுக்கப்பட்டார் 

### கம்யூனிஸ்ட் தலைவர்
கே. வரதராஜன் 1968 இல் இந்தியப் பொதுவுடமைக் கட்சியின் (மார்க்சிஸ்ட்) உறுப்பினரானார்.

1975 முதல் 1977 வரை நெருக்கடி நிலை காலகட்டத்தில் இவர் தலைமறைவாக இருந்தார்.

இவர் அகில இந்திய விவசாயிகள் சங்கத்தின் துணைத் தலைவராகவும், இறக்கும் வரை  மார்க்சிய இந்திய பொதுவுடைமைக் கட்சியின் மத்தியக்குழு உறுப்பினராகவும் இருந்தார்.

## மேற்கோள்கள்

பகுப்பு:1946 பிறப்புகள்
பகுப்பு:2020 இறப்புகள்
பகுப்பு:தமிழ்நாட்டைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
இரா. கி. குமார்

**இராகவாச்சாரி கிருஷ்ண குமார்** (R. K. Kumar; ஆகத்து 7,1942-அக்டோபர் 3,1999) என்பவர் இந்திய அரசியல்வாதியும் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவரும் ஆவார்.

## குடும்பம்
குமார் ஆகத்து 7,1942 அன்று கே. சி. இராகவச்சாரி மற்றும் சீதாலட்சுமி ஆகியோருக்கு மகனாகப் பிறந்தார். இவர் திரிபுவன் பல்கலைக்கழகத்தில் தனது இளங்கலை வணிகத்தில் தேர்ச்சி பெற்றார்.  இறுதித் தேர்வுகளில் முதலிடம் பிடித்ததற்காக நேபாள மன்னரிடமிருந்து தங்கப் பதக்கம் பெற்றார். 1969ஆம் ஆண்டில் தனது இளங்கலைச் சட்டம் மற்றும் பட்டயக் கணக்கியல் தேர்வுகளில் தேர்ச்சி பெற்ற இவர், புது தில்லியில் உள்ள பட்டயக் கணக்காளர்கள் மொகிந்தர் பூரி நிறுவனத்தில்  பயிற்சி பெற்றார். இவர் சாந்தினி குமார் மற்றும் விஜயப்பிரியாவை மணந்தார். இவர்களுக்கு மூன்று குழந்தைகள் இருந்தனர்.

## தொழில்
1983ஆம் ஆண்டு தொடங்கி மூன்று ஆண்டுகளுக்கு கனரா வங்கியின் இயக்குநராகப் பணியாற்றினார்.

1996 ஏப்ரல் 3 முதல் 1999 அக்டோபர் 10 வரை இந்திய நாடாளுமன்ற மாநிலங்களவை உறுப்பினராகப் பணியாற்றினார். 

ஏப்ரல் 1996 முதல் மே 1998 வரை நிதித்துறை இணை அமைச்சராகவும் இருந்த இவர், அப்போதைய இந்தியப் பிரதமர் அடல் பிகாரி வாச்பாய் தலைமையில் பணியாற்றினார்.

## மேற்கோள்கள்

* 
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டைச் சேர்ந்த ஒன்றிய அமைச்சர்கள்
பகுப்பு:1999 இறப்புகள்
பகுப்பு:1942 பிறப்புகள்
ஆ. இளவரசன்

**ஆ. இளவரசன்** (*A. Elavarasan*; பிறப்பு சூன் 7,1952) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இளவரசன் சென்னை, சென்னைப் பல்கலைகழகத்திலிருந்து முனைவர் பட்டம் பெற்றுள்ளார். இவர் தமிழ்நாட்டில் அரியலூர் மாவட்டத்தினைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இளவரசன் 2007 முதல் 2013 வரை இந்திய நாடாளுமன்ற மாநிலங்களவை உறுப்பினராகத் தமிழகத்தைப் பிரதிநிதித்துவப்படுத்தினார்.

## மேற்கோள்கள்

பகுப்பு:அரியலூர் மாவட்ட மக்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:1952 பிறப்புகள்
பகுப்பு:வாழும் மக்கள்
அமோனியம் அறுகுளோரோயிரேனேட்டு

**அமோனியம் அறுகுளோரோயிரேனேட்டு** (*Ammonium hexachlororhenate*) என்பது (NH4)2ReCl6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோயிரேனேட்டு என்ற பெயராலும் இது அழைக்கப்படுகிறது.

## இயற்பியல் பண்புகள்
Fm3m என்ற இடக்குழுவில் அமோனியம் அறுகுளோரோயிரேனேட்டு கனசதுரப் படிக அமைப்பில் மஞ்சள் பச்சை நிறப் படிகங்களாக உருவாகிறது.

## மேற்கோள்கள்

பகுப்பு:குளோரோ ஒருங்கிணைவுச் சேர்மங்கள்
பகுப்பு:அமோனியம் சேர்மங்கள்
பகுப்பு:குளோரோ மெட்டலேட்டுகள்
ஜல்பைகுரி மக்களவைத் தொகுதி

**ஜல்பைகுரி மக்களவைத் தொகுதி** (*Jalpaiguri Lok Sabha constituency*) என்பது இந்தியாவின் 543 நாடாளுமன்றத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் ஜல்பைகுரியை மையமாகக் கொண்டுள்ளது. எண் 3 ஜல்பைகுரி மக்களவைத் தொகுதியில் ஆறு சட்டமன்றத் தொகுதிகள், ஜல்பைகுரி மாவட்டத்திலும், ஒரு சட்டமன்றத் தொகுதி கூச் பெகார் மாவட்டத்திலும் உள்ளன. 2009 முதல் இந்த தொகுதி பட்டியல் சாதியினருக்கு ஒதுக்கப்பட்டுள்ளது.

## சட்டமன்றத் தொகுதிகள்
வலது|thumb|420x420px|'''மேற்கு வங்காளத்தில் உள்ள நாடாளுமன்றத் தொகுதிகள்'''-1. கூச் பெகார், 2. அலிபூர்துவார்சு, 3. '''ஜல்பைகுரி''', 4. டார்ஜிலிங், 5. ராய்கஞ்ச், 6. பாலூர்காட், 7. மால்டஹா உத்தர, 8. மால்தஹா தக்ஷிண், 9. ஜான்கிப்பூர், 10. பஹ்ராம்பூர், 11. முர்ஷிதாபாத், 12. கிருஷ்ணநகர், 13. ரணகட், 14. பங்கவன், 15. பராக்பூர், 16. டம் டம், 17. பராசாத், 18. பஷீர்ஹாட், 19. ஜெயநகர், 20. மதுரபூர், 21. டயமண்ட் ஹார்பர், 22. ஜாதவ்பூர், 23. கொல்கத்தா தக்ஷிண், 24. கொல்கத்தா உத்தரப் பிரதேசம், 25. ஹவுரா, 26. உலுபேரியா, 27. சேரம்பூர், 28. ஹூக்லி, 29. அரம்பாக், 30. தம்லுக், 31, காந்தி, 32. கதல், 33. ஜார்கிராம், 34. மெடினிபூர், 35. புருலியா, 36. பாங்குரா, 37. பிஷ்ணுபூர், 38. பர்தமான் புர்பா, 39. பர்தமான் துர்காபூர், 40. அசன்சோல், 41. போல்பூர், 42. பிர்பும்
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதி எண் 3 ஜல்பைகுரி, பட்டியல் சாதியினருக்கு ஒதுக்கப்பட்டுள்ளது.

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

## மேற்கோள்கள்

## மேலும் காண்க

* மக்களவை தொகுதிகளின் பட்டியல்

பகுப்பு:மேற்கு வங்காள மக்களவைத் தொகுதிகள்
சந்த் மினார்

**சந்த் மினார்** (*Chand Minar*) அல்லது **சந்திர கோபுரம்** என்பது இந்தியாவின் தௌலதாபாத்தில் உள்ள ஒரு இடைக்காலத்தில் உருவாக்கப்பட்ட ஒரு கோபுரம் ஆகும். இந்தக் கோபுரம் மகாராட்டிரா மாநிலத்தில் தௌலதாபாத் கோட்டை வளாகத்திற்கு அருகில் அமைந்துள்ளது. இது 1445 ஆம் ஆண்டில் ஒரு பாமினி அடிமையால் கட்டப்பட்டது.  1443 ஆம் ஆண்டில் விஜயநகரப் பேரரசுக்கு எதிரான வெற்றியை நினைவுகூரும் வகையில் பாமினி சுல்தானகத்தின் சுல்தான் அலாவுதீன் அகமது ஷாவை நினைவுகூர்ந்தது. சந்த் மினாரானது டெல்லியின் குதுப் மினாரை ஒத்திருக்கிறது, அதிலிருந்து ஈர்க்கப்பட்டது.

சந்த் மினார் தென்னிந்தியாவில் இந்தோ-இசுலாமிய கட்டிடக்கலைக்கான மிகச்சிறந்த மாதிரிகளில் ஒன்றாக கருதப்படுகிறது. இது 63 மீட்டர் உயரம் கொண்டதும் 4 மாடிகள் மற்றும் 24 அறைகளாக பிரிக்கப்பட்டுள்ளதுமான ஒரு கட்டுமானமாகும். கோபுரத்தின் அடிப்பகுதியில் ஒரு சிறிய மசூதி அல்லது பிரார்த்தனை மண்டபம் அமைந்துள்ளது, இது பாரசீக நீல ஓடுகளால் மூடப்பட்டுள்ளது. கோபுரம் அதன் பலகணிகளை காக்கும் அடைப்புக்குறிகள் போன்ற சில உள்நாட்டு இந்தியக் கட்டிடக்கலை அம்சங்களையும் கொண்டுள்ளது. கோபுரத்தின் உயரம் தௌலதாபாத் கோட்டையின் ஒவ்வொரு மூலையிலிருந்தும் அதைக் காண்பிக்கும் வகையில அமைந்துள்ளது.

## படக்காட்சியகம்

படிமம்:Giant_Chand_minar.jpg
படிமம்:Daulatabad_032.JPG
படிமம்:Daulatabad_fort_N-MH-A50-8.JPG


## மேற்கோள்கள்

பகுப்பு:சத்திரபதி சம்பாஜிநகர் மாவட்டம்
பகுப்பு:Coordinates on Wikidata
அமோனியம் அறுபுளோரோபெர்ரேட்டு

**அமோனியம் அறுபுளோரோபெர்ரேட்டு** (*Ammonium hexafluoroferrate*) என்பது (NH4)3FeF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோபெர்ரேட்டு என்ற பெயராலும் இது அழைக்கப்படுகிறது.

## தயாரிப்பு
அமோனியம் அறுபுளோரோபெர்ரேட்டை பெர்ரிக் புளோரைடு டிரை ஐதரேட்டையும் நீரில் கரைக்கப்பட்ட  அமோனியம் புளோரைடையும் வினைபுரியச் செய்வதன் மூலம் பெறலாம்.

## இயற்பியல் பண்புகள்
அமோனியம் அறுபுளோரோபெர்ரேட்டு அலுமினியம் மற்றும் மூவிணைதிற தைட்டானியம், வனேடியம் மற்றும் [குரோமியம்[[ ஆகியவற்றின் ஒத்த சேர்மங்களுடன் சம உருவத்தைக் கொண்டுள்ளது.  இது ஒரு கனசதுரப் படிகத் திட்டத்தில் படிகமாக்குகிறது.

வெப்பச் சிதைவுக்கு உட்படும்போது பெர்ரசு புளோரைடையும் பெர்ரிக் புளோரைடையும் கொடுக்கிறது.

==வேதிப் பண்புகள்==
செனான் இருபுளோரைடுடன் வினைபுரிந்து NH<sub>4</sub>FeF<sub>4</sub>, N<sub>2</sub>, Xe, மற்றும் HF ஆகியவற்றைக் கொடுக்கிறது.

==பயன்கள்==
அமோனியம் அறுபுளோரோபெர்ரேட்டு ஒரு தீத்தடுப்பு வேதிப்பொருளாகப் பயன்படுகிறது. 

== மேற்கோள்கள் ==




[பகுப்பு:அமோனியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
பகுப்பு:பெர்ரேட்டுகள்
பரீதா கானம் (அரசியல்வாதி)

**பரீதா ** (*Farida Khanam (politician*) அவாமி லீக்  கட்சியைச் சேர்ந்த அரசியல்வாதி ஆவார். மேலும் 2018 மற்றும் 2024 ஆம் ஆண்டுகளில் பெண்களுக்கென ஒதுக்கப்பட்ட தொகுதியிலிருந்து ஜாதீய சங்காத் எனப்படும் வங்காள தேச நாடாளுமன்றத்திற்கு உறுப்பினராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்